  Майя Бывальцева Инвожолэн берпуметӥ арняяз Удмуртиын гудыръяса зорылоз. 27-тӥ но 27-тӥ инвожое термометрлэн пусэз +7…+12 градусозь лэзькоз. Со сярысь ивортэ элькунысь Гидрометцентр. «Туннэ нуназе (27-тӥ инвожое — ред.) элькунысь тросаз ёросъёсын зороз, куд-ог интыосын гудыръяса. Со дыре тӧл кужмояса пельтыны быгатоз», — Гидрометцентрлэн «Фейсбукысь» бамаз ивортэ куазез чакланъя ёзэтлэн кивалтӥсез Алла Шумихина. 28-тӥ инвожое Удмуртиын салкым луоз: нуназе омыр +13…+18 градусозь гинэ шуналоз. Куд-ог интыосын дырын-дырын зорылоз. Арня шорын зоръёс луыны кулэ ӧвӧл. Температура та вакытлы тупасьлэсь улӥынгес возиськоз: нуназе +18…+23 градус. Вераны кулэ, инвожолэн берпуметӥ арняяз Удмуртиын салкым луоз. Gismeteo.ru сайт ивортэмъя, элькунамы шуныт берытскоз пӧсьтолэзь кутсконын: 1-тӥ но 2-тӥ пӧсьтолэзе уйёсы +16…+18 градус возьмало. Тегъёс: Гидрометцентр Удмуртия куазь гужем  